Chester Morris

Chester Morris (født John Chester Brooks Morris; 1901–1970) var en amerikansk skuespiller som spilte hovedrollen i kriminalserien Boston Blackie i 1940-årene.

 Karriere 
Chester var sønn av Broadway-skuespiller William Morris og hans kone Etta Hawkins. Morris gjorde også sin skuespillerdebut på Broadwayteateret. Hans karriere på filmlerretet begynte i 1917 med filmen An Amateur Orphan. Han ble nominert til en Oscar for beste mannlige hovedrolle for filmen Alibi (1929) som ble regissert av Roland West. Han spilte også i The Bat Whispers (1930) og Corsair (1931), som også var regissert av West, begge to.

Gjennom 1950- og 1960-årene jobbet Morris hovedsakelig roller på fjernsyn. Han hadde en rolle som løytnant Max Ritter i CBS-serien Diagnose: Ukjent, som ble sendt på amerikansk TV fra juli til september 1960. Han gjorde også noen avstikkere til regionale teateroppsetninger. Hans siste rolle var i Den svarte champion (1970).

 Privat 
Morris var gift med Suzanne Kilborn fra 30. september 1927 frem til de tok ut skilsmisse i november 1939. De hadde to barn sammen, Brooks og Cynthia. Han giftet seg med sin andre kone Lillian Kenton Barker 30. november 1940. De fikk en sønn, Kenton.

Morris var døende av kreft da han begikk selvmord i 1970, på rom 202 i det tidligere Holiday Inn i New Hope ved å ta en overdose av legemiddelet barbiturat. Han var 69 år gammel da han begikk selvmord. Da han døde var han med på en teaterproduksjon av The Caine Mutiny Court Martial på Bucks County Playhouse i New Hope i Pennsylvania.Veteran Actor Chester Morris is Found Dead UPI. The Times-News - Sep 12, 1970

 Filmer i utvalg 
1929 – Alibi
1929 – Hemmelig viet
1930 – Hun, den fraskilte
1932 – Rødt hår
1935 – Motelegen
1935 – Nasjonens helt nr. 1
1935 – Forfulgt
1938 – Gangsternes skrekk
1970 – Den svarte champion

 Referanser 

 Eksterne lenker 
 The Chester Morris Web



Kategori:Skuespillere fra USA
Kategori:Stumfilmskuespillere
Kategori:Oscar-nominerte skuespillere
Kategori:Personer fra New York City